Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 750/12/8802	Košice I, 16.5.2013
EEČ : 2-63-125-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: manipulant
v Košiciach a ani inde od 07.02.2011 doposiaľ si neplní riadne zákonnú vyživovaciu povinnosť voči svojmu maloletému synovi XXXXX, nar. XXXXX, hoci mu táto povinnosť vyplýva zo Zákona o rodine a k tejto povinnosti bol zaviazaný rozsudkom Okresného súdu XXXXX XXXXX pod sp. zn. XXXXX zo dňa 19.01.2011, rozhodnutie nadobudlo právoplatnosť dňa  07.02.2011, ktorým mu bola uložená povinnosť prispievať na výživu maloletého XXXXX sumou 83,-€ mesačne počnúc od 01.09.2009 do budúcna, vždy do 15. dňa toho - ktorého mesiaca vopred k rukám matky XXXXX, nar. XXXXX, trvale bytom XXXXX, XXXXX ktorej týmto svojím konaním dlhuje na výživnom za obdobie  od 07.02.2011 doposiaľ sumu v celkovej výške 701,92,-€, pretože výživné neplatil pravidelne

lebo zanikla trestnosť činu

Odôvodnenie:
Uznesením vyšetrovateľa OR PZ, OKP sp. zn. ČVS:ORP-XXXXX-OVK-KE-2013  z 06.12.2012 bolo začaté trestné stíhanie a dňa 14.01.2013 vznesené obvinenie XXXXX pre prečin zanedbania povinnej výživy  podľa § 207 ods. 1, ods. 3 písm. b/  Trestného zákona  na tom skutkovom základe, že v Košiciach a ani inde od 07.02.2011 doposiaľ si neplní riadne zákonnú vyživovaciu povinnosť voči svojmu maloletému synovi XXXXX, nar. XXXXX, hoci mu táto povinnosť vyplýva zo Zákona o rodine a k tejto povinnosti bol zaviazaný rozsudkom Okresného súdu XXXXX XXXXX pod sp. zn. XXXXX zo dňa 19.01.2011, rozhodnutie nadobudlo právoplatnosť dňa  07.02.2011, ktorým mu bola uložená povinnosť prispievať na výživu maloletého XXXXX sumou 83,-€ mesačne počnúc od 01.09.2009 do budúcna, vždy do 15. dňa toho - ktorého mesiaca vopred k rukám matky XXXXX, nar. XXXXX, trvale bytom XXXXX, XXXXX, ktorej týmto svojím konaním dlhuje na výživnom za obdobie  od 07.02.2011 doposiaľ sumu v celkovej výške 701,92,-€, pretože výživné neplatil pravidelne.
	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu.
V priebehu prípravného konania bol vypočutý obvinený XXXXX, ktorý vo svojej výpovedi zo dňa 22.04.2013 uviedol, že si je vedomý toho, že si mal plniť vyživovaciu povinnosť na svojho maloletého syna XXXXX tak, ako mu to bolo určené predmetným rozhodnutím súdu a zároveň uviedol, že si svoju vyživovaciu povinnosť plnil takmer pravidelne, avšak za uvedené obdobie, t. j. od 07.02.2011 až doposiaľ nemá uhradených 7 mesačných platieb po 83,-€ na výživnom a možno ešte nejakú časť peňazí na výživnom, ktorá vznikla zvýšením vyživovacej povinnosti za predchádzajúce obdobie a ktorú mal zaplatiť v troch mesačných splátkach po 265,65,-€, pričom menovaný uviedol, že tieto tri splátky postupne poškodenej uhrádzal, síce nie tak ako mu to bolo určené súdom, ale vždy keď mal peniaze naviac, tak ich bývalej manželke poslal. Obvinený XXXXX oľutoval, že si neplnil vyživovaciu povinnosť pravidelne, čím mu vznikol na výživnom dlh a preto zároveň prehlásil, že sa bude snažiť dlh čím skôr bývalej manželke uhradiť a ďalej si bude riadne a pravidelne plniť vyživovaciu povinnosť.                 
Obvinený XXXXX následne poškodenej XXXXX dňa 25.04.2013 uhradil poštovým poukazom na výživnom sumu vo výške 701,92,-€, čím si dodatočne splnil svoju vyživovaciu povinnosť v plnom rozsahu ešte v prípravnom konaní.   
Túto skutočnosť potvrdila aj poškodená XXXXX pri svojom výsluchu 07.05.2013.
Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu.
Uhradením dlžného výživného teda zanikla trestnosť prečinu zanedbania  povinnej výživy podľa § 207 ods. 1, ods. 3 písm. b/  Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.
Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní,

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor